A suya figura ye contradictoria, en alazetar dende a invasión de Checoslovaquia en 1968 un proceso de deseparación d'o Pacto de Varsovia, con un politica exterior diferent d'a politica d'a Unión Sovietica, que feba amanar as posicions rumanas d'as d'Estaus Unius, Francia, o Reino Uniu y atros países occidentals, d'una man, y, d'atra man, de Yugoslavia y de China. Sindembargo, dende meyatos d'os anyos 1970 establió una autentica dictadura personal en o país, dica que en zaguerías de 1989 a situación esclató con revueltas populars que rematoron con a suya detención y o suyo fusilamiento chunto con su muller, sin de chudicio previo.